OPĆINSKA KNJIŽNICA                                                           
“HRVATSKA SLOGA“ GRADAC

Jadranska 107, Gradac

U Gradcu, 9. siječnja 2025.


OPĆINSKO VIJEĆE


Stjepana Radića 3


21330 Gradac

Predmet : Izvještaj o radu u 2024. g.

     Na temelju članka 40. Statuta Općinske knjižnice „Hrvatska sloga“ Gradac podnosim izvještaj o radu u 2024.godini

UVOD:
Općinska knjižnica Hrvatska sloga Gradac ( u daljnjem tekstu Knjižnica) je narodna knjižnica koja je prema Standardima za narodne knjižnice  razvrstana u VIIl., razred knjižnica, odnosno djeluje na području manjem do 3.000 (2.450) stanovnika prema popisu stanovništva iz 2021.g. 

Upisana je u sudski registar kao samostalna ustanova na temelju Odluke o osnivanju Knjižnice od 10. svibnja 1999. godine, od siječnja 2023.g. smještena je na lokaciji Jadranska 107, Gradac.
Sažetak djelokruga rada 

Redovita knjižnična djelatnost u 2024. g .obuhvaćala je:

- nabavu knjižnične građe,  

- izgradnju knjižničnih zbirki, 

- stručnu obradu knjižnične građe prema stručnim standardima,

- pohranu, čuvanje i zaštitu knjižnične građe.

- pružanje informacijskih usluga, 

- posudbu i davanje na korištenje knjižnične građe, 

- međuknjižničnu posudbu, 

- digitalizaciju knjižnične građe, 

- usmjeravanje i pružanje pomoći i podrške  korisnicima pri odabiru i korištenju knjižnične građe, informacijskih pomagala i drugih izvora, 

- vođenje dokumentacije i prikupljanje statističkih podataka o poslovanju, knjižničnoj građi, korisnicima i o korištenju usluga knjižnice, 

- podnošenje izvještaja,

- praćenje javnih poziva i natječaja vezano uz struku

- pripremanje kulturnih, informacijskih, obrazovnih i znanstvenih sadržaja i programa 

- obavljanje i drugih poslova sukladno Zakonu o knjižnicama i knjižničnoj djelatnost, Standardima za narodne knjižnice, Statutom te drugim propisima. 

Knjižnična građa
Općinska knjižnica Hrvatska sloga Gradac prema podacima Metelwin programa  (knjižnični program- Point doo Varaždin) u svom fondu raspolaže s 20.775 ( izvor: Metelwin: Ispisi: Statistika: NSK, pristup: 07.1.2025.). 
Redovna obnova fonda odvija se kroz kupnju ili putem darovanja.

Za kupnju naslova financijska sredstva su se u 2024.g. osigurala iz tri različita izvora, i to: 

-  Ministarstva kulture i medija za program Nabava knjižne i neknjižne građe 2024., u iznosu od 3.000€/ bespovratna sredstva

- Općine Gradac u istom iznosu od 3.000€/ participativnim udjelom osnivača ,

-Ministarstvo kulture i medija za program  Otkup knjiga s popisa A i B 3.500€/ bespovratna sredstva

što predstavlja ukupno 9.500€  koja su  utrošena za nabavu knjižne i neknjižne građe i za čiju vrijednost je kupljeno 769 jedinica građe.

Plan nabave u 2024. godini temeljio se na popisu desiderate, popisu Ministarstva za otkup knjiga, popunjavanju fonda izdanjima koji nedostaju te novim naslovima koji su na tržištu označeni najčitanijima.

Posljednje upisan inventarni broj u 2024.godini ima ID (23599) 23564. 
Putem kupnje nabavljeno je 382 svezaka, putem otkupa Ministarstva kulture 175 svezaka te  kao dar građana ( izdavača, nakladnika) još 212 naslova. 
Osim knjižne građe, knjižnica je nabavljala i periodiku za potrebe čitaonice, uglavnom mjesečnike i tromjesječnike ( Meridijani, Zaposlena, Vatrogasni vjesnik). Dnevnu štampu distributeri nisu bili u mogućnosti isporučiti na područje općine Gradac u tekućem danu pa nije uključena u nabavu, a korištenje online izdanja nije naišlo na značajan odaziv.
Putem redovnog tekućeg otpisa u 2024.g., otpisano je 100 naslova.

Prostor i oprema
Od Splitsko- dalmatinske županije osigurali smo 1.000,00€ putem Javnog poziva "Opremanje ustanova u kulturi u SDŽ", kojima smo prostor knjižnice dodatno opremili galerijskim šinama čime su osigurani tehnički uvjeti za postavljanje manjih likovnih izložbi( tijekom 2024. g. U Knjižnici smo postavili 5 postava izložbi) .
Iako je bilo potrebe jer prostor nije u potpunosti opremljen, u 2024.g. nije bilo značajnijih ulaganja u prostor i opremu, ali poslovanje se ipak odvijalo bez većih problema poteškoća.

Članstvo
Tijekom 2024. godine u Knjižnici je bilo aktivno 269 korisnika ( 198 žene/71 muškarci), od toga je bilo 190 obnova i upisa novih članova u tekućoj godini,a 79 je članstava iz prethodnog razdoblja. 45 članova je upisano besplatno putem akcija i promotivnih upisa ( najčitatelji, nagradna članstva), a 145 putem plaćanja članarine. Visina članarine je 7 € za djecu, umirovljenike i nezaposlene, a 11€ za zaposlene. 
Tablica 1
	Godina
	Broj aktivnih članova
	M
	Ž

	2020.
	238
	64
	169

	2021.
	231
	67
	162

	2022.
	229
	65
	164

	2023.
	243
	73
	170

	2024.
	269
	71
	198


Posudba i korištenje knjižnice
Ukupnih posudbi u 2024. godini bilo je 3936 posudbi što predstavlja rast od 12% u odnosu na 2023.g.
           Tablica 3
	Godina
	Broj svih posudbi

	2018.
	2685

	2019.
	2727

	2020.
	3103

	2021.
	3540

	2022.
	3236

	2023.
	3465

	2024.
	3936


Najčitanija vrsta je popularna književnost i to: američka, engleska i hrvatska, a slijede je skandinavske skupine država i pisci s njemačkog govornog područja.
Radno vrijeme i djelatnici

Radno vrijeme knjižnice u 2024.g. je bilo 48 sata tjedno.

Knjižnica je bila otvorena svaki radni dan u vremenu od 08.00-17.00h i srijedom od  08.00-20.00h.

U knjižnici su zaposlene dvije djelatnice na puno radno vrijeme, knjižnična tehničarka Đurđica Ujdurović s ugovorom na neodređeno  i knjižničarka Mandalena Sinković Pavlović na mjestu ravnateljice s ugovorom na određeno (mandatni).

Dodatne poslove vođenja web stranica i društvenih mreža obavlja ravnateljica, kao i dužnosti Povjerenika za informiranje.

Mjere nadzora zaštite na radu obavlja tvrtka Alfa atesti doo, Split.

S tvrtkom Point d.o.o. Varaždin imamo sklopljen ugovor o održavanju knjižničnog računalnog programa, s HT ugovor za telefonske i Internet usluge, te s Hrvatskom poštom Ugovor za platni promet.

Računovodstvene poslove Knjižnice obavlja računovodstvo Općine Gradac kroz riznično poslovanje koje je uređeno kao takvo od 1.1.2020.g. te sav platni promet odvija se preko jedinstvenog računa Općine Gradac.

Tijekom 2024.g. poslove čišćenja i higijenskog održavanja obavlja djelatnica Općine Gradac u smanjenom broju radnih sati u odnosu na prethodne godine, odnosno 3h i dolazi 2 puta tjedno ( pon. i čet.).

U 2024.g. ravnateljica knjižnice pohađala je 2 stručna usavršavanja u ukupnom trajanju od 2.30 sati te dvodnevni stručni skup u trajanju od 16 sati ( sve online).
Aktivnosti u 2024.g.
U cilju stvaranja nove čitalačke publike te rasta i zadovoljstva postojeće, Knjižnica osim redovne djelatnosti kroz godinu organizira kulturno zabavni program ovisno o financijskim, tehničkim i kadrovskim mogućnostima, vodeći računa o željama i potrebama prvenstveno korisnika, ali i zajednice općenito. S programom događanja želimo ponuditi kvalitetan kulturni program te osnažiti kako pojedinca tako i zajednicu nastojeći potaknuti lokalno stanovništvo na aktivnost i djelovanje te altruizam i zajedništvo.

Tijekom 2024.g. ostvarili smo niz zanimljivih suranji kako s pojedincima, rekreativcima tako i sa zajednicama i institucijama.
Siječanj: 
- Izložba starih fotografija Gradca u suradnji s HPD Adrion (1.1.-31.1.)

- Proglašenje NajČitača (12.1.)
Veljača: 
- Radionice robotike za djecu (7.2.,14.2.,17.2.,21.2.,28.2.)

- Gostovanje likovne umjetnice i spisateljice Tisje Kljaković Braić u suradnji s Općinom Gradac- Projekt ZiMi(je)Kul (17.2.)

- Izložba dječjih likovnih radova "Po uzoru na Tisiju"(3.r. OŠ Gradac, mentorica Ranka Radoš)

- Obilježavanje Međunarodnog dana darivanja knjige  "Spoj na slijepo s knjigom"(14.2.)
Ožujak
- Obilježavanje Dana poezije- gostovanje Ankice Šakić, lokalne pjesnikinje i interpretatora Stanka Veže (21.3.)

Uskršnje radionice za djecu: 

- Izrada gnijezda (24.3.)                                          
- Čitanje priče i potraga za čok.jajima (25.3.)
Travanj
- Turistička edukacija u suradnji s TZ Gradac (9.4.)

- Noć knjige/ Dan planeta Zemlje- matineja s djecom DV Gradac i DV Drvenik(22.4.)

- Noć knjige- odrasli: BookKojin/aukcija knjiga( 23.4.)

- Noć knjige- mladi: Marko Marulić kroz strip Judita (26.4.)
Svibanj
Dani podmorja u suradnji s TZ Gradac:

- Gostovanje autora Damira Šanteka s naslovom "Ispod površine"(16.5.)

- Likovna radionica za odrasle- "More" s prof Snježanom Đelimić ( 17.5.)

- Dječja edukativna radionica "Podmorje" (18.5.)
Lipanj
- Gostovanje autora Branka Radonića i promocija knjige "El-shatt" (6.6.)

- Otvaranje i punjenje plažnih knjižnica: Gradac 2, Podaca 1, Zaostrog 1
Srpanj
Mala škola baleta , trodnevne plesne radionica za djecu s Zrinkom Korljan, rekreativnom balerinom (15.-17.7.)
Kolovoz i Rujan
Aktivnosti vezane uz održavanje četiri besplatne plažne knjižnice smještene na 4 lokacije

Listopad i studeni
Mjesec hrvatske knjige 15.10.-15.11.:

- Izložba plakata MHK 2011.-2024.

-Predstavljanje knjige "Tradicijska kuhinja makarskog primorja" i radionica izrade kumpeta, gostovanje autorice Vedrane V. Puharić(15.10.)

- "Salon za uljepšavanje duše", gostovanje Ane Paške (17.10.)

- Čitanje priče i izrada straničnika, djeca iz DV Gradac i DV Drvenik (18.10.)

- Slušanje priče  i natjecanje " Dide, kumpet i ja"; Šulenta S.- 1.,2.,3. r. OŠ Gradac (21.10.)

- Slušanje priče i natjecanje " Dide, kumpet i ja"; Šulenta S- 4.r OŠ Gradac( 22.10.)

-  Slušanje priče i natjecanje " Dide, kumpet i ja"; Šulenta S-  1.,2.,3. r PŠ Brist (23.10.)

-  Slušanje priče i natjecanje " Dide, kumpet i ja"; Šulenta S- 1.,2.,3.,4. PŠ Drvenik( 24.10.)

-  Slušanje priče i stvaranje priče od zadanih riječi-5., 6.r. OŠ Gradac( 28.10.)

-  Slušanje priče i stvaranje priče od zadanih riječi- 7.r. OŠ Gradac (29.10.)

-  Slušanje priče i stvaranje priče od zadanih riječi- 8.r. OŠ Gradac (30.10.)

-  Slušanje priče i stvaranje priče od zadanih riječi- 5.,6.,7.,8..r. PŠ Drvenik(31.10.)

- Dan knjižnica, gostovanje pjesnika Stipe Vela " Zadnja pošta" (11.11.)
Prosinac 
Adventska događanja: 

- Radionica izrade adventskog vjenčića s cvjećarom Leodarom Andrijaševićem (27.11.)

- Svečano otvaranje Ureda Djeda božićnjaka - pisanje pisma( 14.12.) 

- Radionica izrade ekoloških svijeća s prof. Sanja Šutić (12.12.)
Na svim događanjima (41) u potpunoj ili djelomičnoj organizaciji knjižnice prema dostupnim podacima i  bilješkama na 17 događanja za velike ostvareno je (+/-10) 450 posjeta, a na dječjim događanjima (21) oko 400 posjeta.
ZAKLJUČAK

Kao što je i planirano održavanjem  događanja, nabavkom građe i opremanjem knjižnica u 2024.g. bilježi se rast kako u broju korisnika i korištenja tako i u nabavi knjižne građe. 

Prema statističkim podacima približno 11% stanovništva s područja općine Gradac korisnici su knjižnice te su prema ukupnom broju pročitanih knjiga, prosječno pročitali po 15 knjiga u 2024. godini odnosno 1,2 knjiga mjesečno. 

Najveću prepreku u rastu broja korisnika i dalje čini kako dislociranost središnjeg mjesta Gradac u odnosu na druga mjesta općine, tako i gravitacija stanovništva s ruba općine u knjižnice u drugim gradovima.

Od ukupnog broja korisnika knjižnice 72% je ženske populacije, a 28% muške što je ustaljeni trend zadnjeg desetljeća, no ipak u jedinoj dobnoj kategoriji (12-14) muška je populacija s 53% brojnija u odnosu na žensku, a ovaj uspjeh izravno je vezan uz uvođenje dodatnog dječjeg sadržaja- radionica programiranja.

Prema dobnoj strukturi najbrojnija kategorija korisnika je u dobi 31-65 g. i oni čine 43% od ukupnog broja korisnika, djeca do 18 g. čine 38%, i treća životna dob +65 čini 19%.
Sveukupno gledajući, iako još nismo dosegli u potpunosti željene brojke zadovolji smo jer su stvoreni dobri uvjeti za budući rast i razvoj čitalačke publike na području općine Gradac.

     Klasa:   612-04/25-01-01
     Ur.broj: 2147/04-25-01
     U Gradcu, 9.01.2025.

                                                                        Mandalena Sinković Pavlović, ravnateljica
Dostaviti:

1. Općina Gradac

2. Matična Služba GKMM

3. Pismohrana
